**BORNHOLMSKE DRAGONER**

**STØTTEFORENINGEN BORNHOLMSKE DRAGONER**



1. **REFERAT – BESTYRELSESMØDE 2019**

**TID:** Lørdag den 12. januar 2019, kl. 09.45

**STED:** Officersmessen, Bygning 27, Almegårds Kaserne.

**DELTAG.:**

**BORNHOLMSKE DRAGONER**

Jens P. Christoffersson – FM/SE

Per A. Nielsen – NF

Bjarne Hansen – KS

Ole Holm – OH

Ole Larsen – OL

Eilief G. Andersen – EGA

Sven Holm Jensen – SHJ

**STØTTEFORENINGEN BD**

Jens P. Christoffersson – FM/SE

Bjarne Hansen – NF/KS

Flemming Koch - FK

Jan Witzner Bergliot – JWJ

Per A. Nielsen - PN

Eva Ann Bergliot – EB – suppleant – afbud

Annette Dreyer – AD – suppleant – afbud

Jan Witzner Bergliot – JWB – suppleant

Hans Greve Brandenborg – HGB – suppleant

**DAGSORDEN:**

1. **Godkendelse af dagsorden**

Dagsorden godkendt.

1. **Opfølgning af referat fra sidste møde**

Sidste møde afholdt 03.08.18. – ref. godkendt – ligger på Hjemmesiden

Bestyrelsesinfo 8 – 12 – er fremsendt – er kommenteret

Ingen yderligere bemærkninger.

1. **Orientering fra Formanden**

**Omskoling**

Efter en del misforståelser, var det nu lykkedes at få endnu 2 Dragoner gennem SIK-PAN prøven, på ECH i dag.

1 mangler fortsat SIK-PAN, samt 5-6 stykker til den praktiske del, med blandt andet køretræning i det omfang de fortsat er interesseret.

**Motorrenovering**

Den ødelagte motor er nu hos ”Cylindersimon” på Sjælland, og der er bestilt stempler, ventiler, plejlskåle, pakningssæt m.m., og renoveringen forventes påbegyndt om kort tid.

JWB mente, at den lysegrønne farve, som den renoverede motor var malet med sidst, ikke var den rigtige – mente den skulle være mørkere.

Der blev drøftet synspunkter, hvorvidt den skulle være lys eller mørkere grøn.

Det blev besluttet, at kontakte ”farveeksperten” hos JDR, høre kollegerne i Næstved, samt prøve at finde noget om farver på nettet.

Formanden kontakter JDR og GHR – alle prøver nettet.

**Salg af mærker til ikke Dragoner**

Enkelte bestyrelsesmedlemmer mente, at vi godt kunne sælge mærker til ikke Dragoner, selv om dette indtil dato, kun har været forbeholdt medlemmer.

Efter en drøftelse, var bestyrelsen enige om at mærker kan sælges til ikke medlemmer for 100 kr. pr. stk. plus forsendelse.

**Sammenlægning af BD og SBD**

Formanden redegjorde for de nye regler omkring, hvem der nu kan blive medlem i en Traditionsbærende Forening.

I princippet kan alle personer nu blive medlem, og det var naturligt at starte drøftelsen om en evt. sammenlægning af BD og SBD.

FM gjorde opmærksom på, at bliver der tale om en evt. sammenlægning, skal det i vedtægterne sikres, at der til enhver tid, er en majoritet af ”gamle Bornholmske Dragoner” i bestyrelsen, og at det oprindelige formål kan bibeholdes fremadrettet.

**Spørgsmål til formanden**

Der var ingen direkte spørgsmål.

Flere gav udtryk for at der var et godt info-flow gennem Bestyrelsesinfo, og at det fungerer godt.

1. **Orientering fra Kassereren**

Kassereren gennemgik kort årsregnskabet 2018 og budgettet for 2019, og gav ikke anledning til yderligere bemærkninger.

1. **Orientering fra IT-ansvarlige**

Web-master kunne konstatere, at Hjemmesiden og Facebook fungerede tilfredsstillende.

Der blev igen spurgt om muligheden for at få et ”slide-show” på Hjemmesiden, med billeder fra aktiviteter i BD og SBD.

Web-master vil kikke på det igen, og komme med forslag.

Det er også et ønske, om det er muligt, at medlemmerne kan få en ”kvittering”, når de udfylder tilmeldingsblanketterne på Hjemmesiden i forbindelse med arrangementer.

Web-master vil også kikke på dette, og komme med forslag.

1. **Evaluering af afholdte arrangementer**

Hyggeaften 28.09.18. i Dragon Stâuan, var et godt lille socialt arrangement, og der var fint plads til nogle flere medlemmer.

1. **Kommende arrangementer**

Forslag til aktiviteter/arrangementer i 2019.

OH havde et forslag til arrangement, som ville blive fremlagt på Generalforsamlingen, og med en forhåndstilkendegivelse.

1. **Gensidig orientering fra bestyrelsesmedlemmerne**

FM nævnede kort 50 års soldaterjubilæet for hans rekruthold, november 68, afholdt på AK den 3. - 4. november 2018, og at det havde været en god oplevelse.

Der blev spurgt ind til hvordan det gik med ansøgningen til nye bælter til M24, samt gennemlysningen af den modtagne bælteprøve, på Bornholms Hospital.

FM kunne oplyse, at det desværre ligger stille i øjeblikket, da der ikke er kommet svar på ansøgningen og heller ikke fra Bornholms Hospital.

HGB foreslog, at han kunne kontakte Lasse Harkjær, om han evt. har nogle kontakter eller henvisninger til muligheder for at erhverve midler til vores projekter, hvilket blev godkendt af bestyrelserne.

(Under høringsperioden af dette referat, har HGB meddelt, at han allerede har kontaktet Lasse Harkjær, så vi afventer nu på en reaktion.)

1. **Næste møde**

Der blev ikke aftalt nyt møde.

1. **Eventuelt**

Intet



**Jens P. Christoffersson**

sekretær/formand